CELEX: 32011R1270
Language: lt
Date: 2011-12-06 00:00:00
Title: 2011 m. gruodžio 6 d. Komisijos įgyvendinimo reglamentas (ES) Nr. 1270/2011, kuriuo nustatomas eksporto licencijų išdavimo procentinis dydis, kuriuo atmetamos eksporto licencijų paraiškos ir sustabdomas nekvotinio cukraus eksporto licencijų paraiškų teikimas

7.12.2011   
            
            
               LT
            
            
               Europos Sąjungos oficialusis leidinys
            
            
               L 324/27
            
         KOMISIJOS ĮGYVENDINIMO REGLAMENTAS (ES) Nr. 1270/2011
   2011 m. gruodžio 6 d.
   kuriuo nustatomas eksporto licencijų išdavimo procentinis dydis, kuriuo atmetamos eksporto licencijų paraiškos ir sustabdomas nekvotinio cukraus eksporto licencijų paraiškų teikimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 7 straipsnio e punktą kartu su 9 straipsnio 1 dalimi,
   kadangi:
   
               (1)
            
            
               Pagal Reglamento (EB) Nr. 1234/2007 61 straipsnio pirmos pastraipos d punktą cukrus, pagamintas prekybos metais viršijant šio reglamento 56 straipsnyje numatytą kvotą, gali būti eksportuojamas tik neviršijant Komisijos nustatytų kiekybinių normų.
            
         
               (2)
            
            
               Minėtosios normos nustatytos 2011 m. balandžio 15 d. Komisijos įgyvendinimo reglamente (ES) Nr. 372/2011, kuriuo nustatoma nekvotinio cukraus ir izogliukozės eksporto norma, taikoma iki 2011–2012 prekybos metų pabaigos (3).
            
         
               (3)
            
            
               Eksporto licencijų paraiškose nurodyti cukraus kiekiai viršija Įgyvendinimo reglamento (ES) Nr. 372/2011 1 straipsnio 1 dalies a punkte nustatytą normą. Todėl kiekiams, kurių prašoma 2011 m gruodžio 1 d., turėtų būti nustatyta procentinė prašomų kiekių priėmimo norma. Atitinkamai visos cukraus eksporto licencijų paraiškos, pateiktos po 2011 m. gruodžio 2 d., turėtų būti atmestos, o eksporto licencijų paraiškų pateikimas – sustabdytas,
            
         PRIĖMĖ ŠĮ REGLAMENTĄ:
   1 straipsnis
   1.   Nekvotinio cukraus eksporto licencijos, kurioms paraiškos buvo pateiktos 2011 m. gruodžio 1 d., turėtų būti išduotos prašomiems kiekiams juos padauginus iš nustatyto procento, kuris yra 51,679586 %.
   2.   Todėl nekvotinio cukraus eksporto licencijų paraiškos pateiktos 2011 m. gruodžio 5 d., gruodžio 6 d. ir gruodžio 7 d., yra atmetamos.
   3.   Nekvotinio cukraus eksporto licencijų paraiškų teikimas sustabdomas nuo 2011 m. gruodžio 8 d. iki 2011 m. gruodžio 31 d.
   2 straipsnis
   Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 6 d.
      
         
            Komisijos vardu Pirmininko vardu
         
         José Manuel SILVA RODRÍGUEZ
         
            Žemės ūkio ir kaimo plėtros generalinis direktorius
         
      
   
   
      (1)  OL L 299, 2007 11 16, p. 1.
   
      (2)  OL L 178, 2006 7 1, p. 24.
   
      (3)  OL L 102, 2011 4 16, p. 8.